Ministru kabineta rīkojuma projekta

**„Par valsts dzīvojamo māju neprivatizēto daļu nodošanu pašvaldību īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks |  Ministru kabineta rīkojuma projekta „Par valsts dzīvojamo māju neprivatizēto daļunodošanu pašvaldību īpašumā” (turpmāk – Rīkojuma projekts)mērķis ir nodot valsts dzīvojamo māju neprivatizētās daļaspašvaldībām īpašumā likuma „Par valsts un pašvaldību dzīvojamo māju privatizāciju” (turpmāk – Privatizācijas likums) noteiktajā kārtībā, tādējādi izpildot visas Privatizācijas likumā noteiktās procedūras un noslēdzot šo īpašumu privatizācijas procesu. Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Privatizācijas likuma 59.panta pirmās daļas 4.punkts, pārejas noteikumu 21.punkts, Ministru kabineta 2002.gada 30.jūlija noteikumu Nr.324 „Par valsts dzīvojamo māju neprivatizētās daļas nodošanu pašvaldību īpašumā” 4.punkts, Ministru kabineta 2019. gada 17.septembra noteikumu Nr. 431 “Par valsts dzīvojamo māju privatizāciju veicošās institūcijas pārvaldes uzdevuma deleģēšanu” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem**1) Saskaņā ar Ministru kabineta 2001.gada 31.oktobra rīkojumu Nr.521 „Par valsts dzīvojamo māju nodošanu privatizācijai” nekustamā īpašuma (kadastra Nr.0100 046 0052) **Līksnas ielā 16, Rīgā**, (turpmāk – Nekustamais īpašums) valsts 7/8 domājamās daļas nodotas privatizācijai.Saskaņā ar Rīgas pilsētas zemesgrāmatas nodalījumā Nr.24400 esošo informāciju Nekustamā īpašuma kopīpašnieki – valsts akciju sabiedrība „Valsts nekustamie īpašumi” un Vitāls Oberšats ar 2008.gada 13.jūnija Līgumu Nr.1 par kopīpašuma Rīgā, Līksnas ielā 16, sadali dzīvokļu īpašumos (turpmāk – Sadales līgums) vienojušies par Nekustamā īpašuma sadali dzīvokļu īpašumos.Saskaņā ar Sadales līgumu valsts īpašumā paliek dzīvojamā mājā ar litera Nr.001 esošie dzīvokļi Nr.2/3, 5, 6, 7, 8, 10, 14, 15, 16, 17, 18, 21, 22, 23, 24, 25, 26, 27, 30/31, 32, 33, 34 un biroja telpa Nr.9, pie dzīvokļu īpašumiem un biroja telpas īpašuma piederošās mājas kopīpašuma 6118/9299 un zemesgabala 6118/25920 domājamās daļas, dzīvojamā mājā ar litera Nr.002 esošie dzīvokļi Nr.38, 40, 41, 42, 43, 44, 46, 47, 48, 49, 50, 51, 52/53, 54, 55, 56, 57/58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 89, 91, 92, 93, 94/95, 96, 97, 98, 99, 100, 101 un pie dzīvokļu īpašumiem piederošās mājas kopīpašuma 16621/16621 un zemesgabala 16621/25920 domājamās daļas.Valsts akciju sabiedrība “Privatizācijas aģentūra” (no 2019.gada 23.augusta akciju sabiedrība “Publisko aktīvu pārvaldītājs Possessor”) (turpmāk – Possessor) ar nodošanas un pārņemšanas aktu 2010.gada 24.maijā pārņēma no valsts akciju sabiedrības “Valsts nekustamie īpašumi” valdījumā Nekustamā īpašuma neprivatizētās daļas.Īpašuma tiesības uz Nekustamā īpašuma 7/8 domājamām daļām 2011.gada 31.oktobrī nostiprinātas Rīgas pilsētas zemesgrāmatas nodalījumā Nr. 24400 uz valsts vārda Possessor personā. Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums sastāv no divām dzīvojamām mājām (būvju kadastra apzīmējumi 0100 046 0052 001, 0100 046 0052 002) un zemes vienības (zemes vienības kadastra apzīmējums 0100 046 0052).Dzīvokļa Nr.49 Līksnas ielā 16, Rīgā (telpu grupas kadastra apzīmējums 0100 046 0052 002 049) privatizācijas tiesības Privatizācijas likumā noteiktajā termiņā un kārtībā nav izmantotas. Rīgas domes Īpašuma departamenta Nekustamā īpašuma pārvalde ar 2014.gada 11.aprīļa vēstuli Nr.3-2-DINIP-14-211-nd informēja, ka nepārņems pašvaldības īpašumā dzīvokli Nr.49, Līksnas ielā 16, Rīgā (turpmāk – Dzīvoklis) un tam piekrītošās kopīpašuma domājamās daļas.Atbilstoši Rīgas pilsētas būvvaldes 2018.gada 23.maija lēmuma Nr.BV-18-82-ls (<https://www.vestnesis.lv/op/2018/107.9>) 3.1.293. punktam Nekustamā īpašuma sastāvā esošai dzīvojamai mājai ar kadastra apzīmējumu 0100 046 0052 002 piešķirta adrese: **Līksnas iela 16A, Rīga.**Possessor **sagatavoja** Ministru kabineta rīkojuma projektu “Par nekustamo īpašumu nostiprināšanu zemesgrāmatā uz valsts vārda un pārdošanu” (VSS-928), (turpmāk – Ministru kabineta Rīkojuma projekts), kurā Dzīvoklis tika virzīts atsavināšanai Publiskas personas mantas atsavināšanas likumā (turpmāk – Atsavināšanas likums) noteiktajā kārtībā. Starpinstitūciju sanāksmē Latvijas pašvaldību savienība nesaskaņoja Ministru kabineta Rīkojuma projektu, jo Rīgas domes Īpašuma departamenta Nekustamā īpašuma pārvaldes Juridiskā nodaļa ar 2018.gada 19.septembra e-pasta vēstuli esot informējusi Latvijas pašvaldību savienību, ka Dzīvoklis ir nepieciešams Rīgas pašvaldībai. Rīgas pilsētas pašvaldība ar 2019.gada 28.augusta lēmumu Nr.2552 (protokols Nr.62, 80.§) nolēma pārņemt pašvaldības īpašumā dzīvojamās mājas ar kadastra apzīmējumu 0100 046 0052 002 **Līksnas ielā 16A,** **Rīgā,** neprivatizēto dzīvokli **Nr.49** un tam piekrītošās kopīpašuma domājamās daļas.2) Saskaņā ar Ministru kabineta 2015.gada 15.aprīļa rīkojumu Nr.189 „Par valstij piekrītošās dzīvojamās mājas Kustes dambī 4, Ventspilī, nodošanu privatizācijai” privatizācijai nodota valstij piekrītošā dzīvojamā māja (būves kadastra apzīmējums 2700 022 0105 001) kopā ar funkcionāli saistītajām palīgēkām (būvju kadastra apzīmējumi 2700 022 0105 002 un 2700 022 0105 003), kas atrodas uz zemes vienības Kustes dambī 4, Ventspilī (nekustamā īpašuma kadastra numurs 2700 022 0105).Īpašuma tiesības uz nekustamo īpašumu **Kustes dambī 4, Ventspilī** ar kadastra numuru 2700 522 0037 (turpmāk - Būvju īpašums) 2016.gada 8.jūnijā nostiprinātas Ventspils pilsētas zemesgrāmatas nodalījumā Nr.100000556687 Latvijas valstij Possessor personā.Būvju īpašums sastāv no dzīvojamās mājas (būves kadastra apzīmējums 2700 022 0105 001) un divām palīgēkām (būvju kadastra apzīmējumi 2700 022 0105 002, 2700 022 0105 003).Būvju īpašums funkcionāli saistīts ar zemesgabalu, kadastra apzīmējums 2700 022 0105, kura tiesiskais valdītājs ir Latvijas Republikas Satiksmes ministrija, lietotājs – Ventspils brīvostas pārvalde. Minētais zemesgabals atrodas Ventspils brīvostas teritorijā. Saskaņā ar Ventspils brīvostas likuma 4.panta pirmo daļu valsts zemi brīvostas teritorijā nevar pārdot, dāvināt vai citādi atsavināt. Līdz ar to veidosies piespiedu dalītā īpašuma attiecības, kā rezultātā Būvju īpašuma ieguvējiem būs pienākums maksāt piespiedu nomas maksu zemes īpašniekam.Possessor ar nodošanas un pārņemšanas aktu 2015.gada 28.maijā pārņēma valdījumā no Valsts ieņēmumu dienesta valsts īpašumā esošo Būvju īpašumu.Būvju īpašuma privatizācijas tiesības Privatizācijas likumā noteiktajā termiņā un kārtībā nav izmantotas.Ventspils pilsētas pašvaldība ar 2018.gada 21.februāra vēstuli Nr.1-89/467 informēja, ka pašvaldība nepārņems īpašumā neprivatizēto Būvju īpašumu. Possessor **sagatavoja** Ministru kabineta rīkojuma projektu “Par nekustamo īpašumu nostiprināšanu zemesgrāmatā uz valsts vārda un pārdošanu” (VSS-385), kurā Būvju īpašums tika virzīts atsavināšanai Atsavināšanas likumā noteiktajā kārtībā, par ko ar 2019.gada 17.maija vēstuli Nr. 1-108/1881-1 tika saņemts Ventspils pilsētas domes iebildums, ar lūgumu svītrot Būvju īpašumu no Rīkojuma projekta (pielikuma). Ventspils pilsētas pašvaldība ar 2019.gada 13.septembra lēmumu Nr.89 (protokols Nr.16, 5.§) nolēma pārņemt pašvaldības īpašumā bez atlīdzības valsts īpašumā esošo Būvju īpašumu.No **sagatavotā** Ministru kabineta rīkojuma projekta (pielikuma) “Par nekustamo īpašumu nostiprināšanu zemesgrāmatā uz valsts vārda un pārdošanu” (VSS-385), kurā Būvju īpašums tika virzīts atsavināšanai Atsavināšanas likumā noteiktajā kārtībā, Būvju īpašums ir ticis izņemts. Ekonomikas ministrijas rīcībā nav informācijas, ka attiecībā uz rīkojuma projektā iekļautajām valsts dzīvojamo māju neprivatizētajām daļām būtu spēkā esoši īres līgumi.**II Turpmākā rīcība** Saskaņā ar Privatizācijas likuma pārejas noteikumu 30. punktu no 2006. gada 1. septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Atsavināšanas likumu, izņemot Privatizācijas likuma pārejas noteikumu 30.1 punktā paredzētos gadījumus.Atsavināšanas likuma 2.panta otrās daļas 2.punkts paredz, ka šis likums neattiecas uz valsts un pašvaldību mantu, kuru privatizē atbilstoši Privatizācijas likumam, un attiecībā uz īpašuma nodošanu pašvaldībām Atsavināšanas likuma pārejas noteikumu 2.1 punkts vēl papildus nosaka, ka šī likuma 45. pants tiek piemērots, sākot ar 2006. gada 1. janvāri, izņemot gadījumus, kas minēti Privatizācijas likumā.Atsavināšanas likuma pārejas noteikumu 2.1 punktā minētais izņēmuma gadījums ir noteikts Privatizācijas likuma pārejas noteikumu 21. punktā, kas nosaka, ka valsts dzīvojamās mājas, kā arī dzīvojamās mājās valsts īpašumā esošie dzīvokļi, mākslinieku darbnīcas un neapdzīvojamās telpas, par kuru privatizēšanu nav noslēgti pirkuma līgumi un kuras nav nodotas īpašumā līdz dzīvojamās mājas privatizācijai (turpmāk — dzīvojamās mājas neprivatizētā daļa), Ministru kabineta noteiktajā kārtībā tiek nodotas to republikas pilsētu un novadu pašvaldību īpašumā, kuru administratīvajā teritorijā attiecīgās mājas atrodas. Saskaņā ar Privatizācijas likuma 4. panta pirmo daļu privatizācija var notikt privatizācijas objektu nododot īpašumā bez atlīdzības. Tas nozīmē, ka privatizācija ir arī privatizācijas objektu nodošana īpašumā bez atlīdzības.Ņemot vērā minēto un to, ka Rīkojuma projektā minētie nekustamie īpašumi ir nodoti privatizācijai, bet privatizācijas tiesības likumā noteiktajā termiņā un kārtībā nav izmantotas, dotie nekustamie īpašumi ir nododami pašvaldības īpašumā saskaņā ar Privatizācijas likuma pārejas noteikumu 21. punktu un uz šī punkta pamata izdotajiem Ministru kabineta 2002. gada 30. jūlija noteikumiem Nr. 324 “Par valsts dzīvojamo māju neprivatizētās daļas nodošanu pašvaldību īpašumā”, ja vien pašvaldības tam piekrīt. Likuma „Par pašvaldībām” 21.panta pirmās daļas 17.punktā pašvaldībām noteiktas tiesības izlemt jautājumu par nekustamās mantas iegūšanu pašvaldības īpašumā. Rīgas un Venstpils pilsētu pašvaldības pieņēmušas lēmumu pārņemt īpašumā Rīkojuma projekta pielikumā minētos neprivatizētos nekustamos īpašumus.Līdz ar to Rīkojuma projekta pielikumā minētie nekustamie īpašumi, pamatojoties uz Privatizācijas likuma pārejas noteikumu 21.punktu, ir nododami bez atlīdzības pašvaldību īpašumā, tādējādi izpildot visas Privatizācijas likumā minētās procesuālās darbības un noslēdzot šo īpašumu privatizācijas procesu.Rīkojuma projekts paredz, ka Possessor nodod:1. Rīgas pilsētas pašvaldībai nekustamā īpašuma Līksnas ielā 16A, Rīgā, neprivatizēto dzīvokli Nr.49 un tam piekrītošās kopīpašuma domājamās daļas;
2. Ventspils pilsētas pašvaldībai būvju īpašumu Kustes dambī 4, Ventspilī.
 |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Rīkojuma projekts attiecināms uz Rīgas un Ventspils pilsētas pašvaldībām, kā arī to administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājuma risināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | Nav precīzi aprēķināms |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 | Nav precīzi aprēķināms |  0 |  0 |  0 |  0 |  0 |
| 3. Finansiālā ietekme |  0 | Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 | Nav precīzi aprēķināms |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 | 0 |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minētos nekustamos īpašumus valsts pašvaldībām nodos bez maksas.Projekta ietekme uz valsts budžetu nav paredzēta un ar nekustamo īpašumu īpašnieku maiņu saistītie izdevumi tiks segti no pašvaldību līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Possessor un attiecīgo administratīvo teritoriju pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Attiecīgo administratīvo teritoriju pašvaldības veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs J. Vitenbergs

Vīza:

Valsts sekretāra pienākumu izpildītājs,

Valsts sekretāra vietnieks E. Valantis

#### Ozoliņa, 67021390

#### Ludmila.Ozolina@possessor.gov.lv

Mālnieks 67013047

Girts.Malnieks@em.gov.lv